wickkiey/tamil-wikipedia-chunked huggingface dataset:
# இலங்கையின் பொருளாதாரம்

## பொருளாதார வரலாறு

பழங்காலம் முதலே ஒன்பது இரத்தினங்கள், யானைத் தந்தம், முத்துகள் போன்ற பொருட்களுக்குப் புகழ்பெற்ற இலங்கை, குடியேற்ற காலத்தில் கறுவா, தேயிலை, இறப்பர், தென்னை போன்ற வர்த்தகப் பயிர்களுக்கு பெயர் பெற்று விளங்கியது. இலங்கைக்கு 1948யில் விடுதலை பெற்ற பின்னர், முதலாளித்துவ பொருளாதாரத்தைப் சிறிது காலமே பின்பற்றிய போதிலும் அது ஆசியாவிலே மிக முன்னேற்றகரமான பற்பல சமூகநல நடவடிக்கைகளையும் மேற்கொண்டது. ஆனால் 1956 ஆண்டு ஆட்சிக்கு வந்த அரசாங்கம் முழுக்க முழுக்க சமவுடமை பொருளாதாரத்தையே கைக்கொள்ளத்தொடங்கியது. 1977மாம் ஆண்டுக்குப் பின்னர், தனியார்மயப்படுத்தலில் ஈடுபட்டுள்ளதுடன், சந்தைப் பொருளாதாரக் கொள்கையையும், ஏற்றுமதி சார்ந்த வர்த்தகத்தையும் நோக்கி நகர்ந்துள்ளது. தற்போது மிகை இயங்குநிலையிலுள்ள துறைகளாவன, உணவுப்பொருள் உற்பத்தி, ஆடை உற்பத்தி, உணவும் குடிவகைகளும், தொலைத் தொடர்பு, காப்புறுதி, வங்கித் துறைகளாகும். 1996 அளவில், பெருந்தோட்டப் பயிர்கள் எற்றுமதியில் 20% ஐ மட்டுமே கொண்டிருந்தன (1970 இல் 93%), அதே நேரம் ஆடைகள் ஏற்றுமதியின் 63% ஆக இருந்தது.  
மொத்த உள்நாட்டு உற்பத்தி (GDP), 1990களில் சராசரியாக 5.5% ஆண்டு வளர்ச்சியைப் பெற்றது. வறட்சியும், சீர்கெட்டுவந்த பாதுகாப்பு நிலையும், 1996இல் வளர்ச்சியை 3.8% க்குத் தாழ்த்தும் வரை இது நீடித்தது. 1997-2000 காலப்பகுதியில், சராசரி 5.3% வளர்ச்சியோடு கூடிய பொருளாதார மீட்சி காணப்பட்டதெனினும், மின்சாரப் பற்றாக்குறை, வரவுசெலவுப் பிரச்சினைகள், உலகப் பொருளாதார மந்த நிலை, மற்றும் தொடர்ந்து வந்த உள்நாட்டுக் குழப்பங்கள் என்பவற்றால், 2001ல் வரலாற்றில் முதல் முறையாக இலங்கை ஒரு பொருளாதார ஒடுக்கத்தைக் காண நேர்ந்தது. எனினும் 2001 ல், கையெழுத்து இடப்பட்ட, இலங்கை அரசாங்கம், விடுதலைப் புலிகள் இடையேயான போர் நிறுத்த ஒப்பந்தம் காரணமாகப் பொருளாதாரம் தேறி வருவதற்கான அறிகுறிகள் காணப்படுகின்றன. கொழும்பு பங்குச் சந்தை 2003ல் ஆசியாவிலேயே ஆகக் கூடிய வளர்ச்சியைப் பெற்றிருப்பதாக அறிவித்துள்ளது. தற்போது, தென்னாசியாவிலுள்ள முக்கிய நாடுகளிடையே அதிக தனி நபர் வருமானத்தைக் கொண்ட நாடு இலங்கையாகும்.
# இலங்கையின் பொருளாதாரம்

## வெளிநாட்டு பணியாளர் ஊடான வருவாய்

தற்போது வெளிநாட்டு பணியாளர் ஊடான வருவாயே இலங்கை பொருளாதாரத்தின் பிரதான அங்கமாகியுள்ளது. கல்வி கற்காதோர் முதல், உயர் தரம் கற்றோர் வரை ஆண் மற்றும் பெண் இருபாலருக்கும் எளிதாக தொழில் வாய்ப்பை பெற்றுக்கொள்ளக்கூடிய ஒரு துறையாக வெளிநாட்டு வேலை வாய்ப்பு அமைந்துள்ளப் படியால், பெரும்பாலானோரின் தெரிவு வெளிநாட்டு வேலை வாய்ப்பாகவே மாறி வருகின்றது. உள்நாட்டில் தொழில் புரிவோரும் அத்தொழில்கள் ஊடாக போதிய வருவாயை ஈட்ட முடியாத நிலையும், இலங்கையில் தொடர்ந்து ஏற்பட்டுவரும் விலைவாசி அதிகரிப்பிற்கு முகம் கொடுக்க முடியாத நிலையும் வெளிநாட்டு வேலை வாய்ப்பிற்கு முக்கியத்துவம் கொடுக்கும் சமுகமாக இலங்கை சமூகம் மாற்றமாகி வருகிறது. இந்த வெளிநாட்டு வேலை வாய்ப்பில் பெரும்பாலானோர் வீட்டுப் பணியாளர்களாகவே தொழில் புரிகின்றனர். மத்திய கிழக்காசிய நாடுகளில் இலட்சக் கணக்காணோர் வீட்டு பணியாளர்களாகவே தொழில் புரிகின்றனர். மத்திய கிழக்காசிய நாடுகளைத் தவிர உலகின் பலவேறு நாடுகளிலும் வீட்டுப் பணியாளர்களாக இலங்கையர் தொழில் புரிகின்றனர். இவ்வாறான வெளிநாட்டு வேலை வாய்ப்பின் ஊடாகவே தற்போதைய இலங்கையின் பிரதான பொருளாதாரம் ஈட்டப்படுகின்றது.
# இலங்கையின் பொருளாதாரம்

## வெளிநாட்டு பணியாளர் ஊடான வருவாய்

### வடகிழக்கு மக்கள்

2009ம் ஆண்டுக்கு முன்பு இலங்கையின் உள்நாட்டுப் போர் நடைபெற்று வந்த வடகிழக்கு பகுதிகளைத் தவிர்ந்த ஏனையப் பகுதிகளில் வாழும் மக்கள் மட்டுமே வெளிநாட்டு பணியாளர்களாக அதிகம் இருந்தனர். தற்போது வட கிழக்கு மக்களும் இலங்கையின் வருவாயை ஈட்ட போதுமான தொழில் வாய்ப்பு இல்லாமையாலும், இலங்கையில் செலவீனங்களுக்கு முகம் கொடுக்க முடியாமையினாலும் வெளிநாட்டு வேலை வாய்ப்பை பெறுவதில் ஆர்வம் காட்டி வருகின்றனர் என்பதும் கவனிக்கத்தக்கது. அரசாங்கமும் வெளிநாடுகளுக்கு சென்று பணிப்புரிவதன் ஊடாக கிட்டும் வருவாயை கவனத்தில் கொண்டு, வெளிநாட்டு வேலை வாய்ப்பையே ஊக்குவித்து பொருளாதாரத்தை ஈட்டி வருகிறது என்பதும் குறிப்பிடத்தக்கது.
# இசைப் பாடலின் பகுதிகள்

இசைப் பாடலின் பகுதிகளாக கீழ்க்காணுபவை உள்ளன.
# இசைப் பாடலின் பகுதிகள்

## தாது

எந்த ஒரு பாடலை எடுத்துக் கொண்டாலும் அதற்குரிய சுரப்பகுதி *தாது* எனப்படும்.  
உ-ம் :
**கா கா பா பா**  
| வ ர வீ ணாம் | } |
| --- | --- |  
மேலே கொடுக்கப்பட்டுள்ள உதாரணத்தில் *"கா கா பா பா"* என்ற பகுதி தாதுவாக அமைகின்றது.
# இசைப் பாடலின் பகுதிகள்

## மாது

சுரப்பகுதிக்குரிய சொற்பகுதி *சாகித்தியம்* அல்லது *மாது* என்று அழைக்கப்படுகிறது.  
உ-ம் :
**கா கா பா பா**  
| வ ர வீ ணாம் | } |
| --- | --- |  
மேலே கொடுக்கப்பட்டுள்ள உதாரணத்தில் *"வரவீணாம்"* என்ற பகுதி மாதுவாக அமைகின்றது.
# ஸ்ரொபோன் டியோன்

**ஸ்ரொபோன் டியோன் (Stéphane Dion)** ஒரு முக்கிய கனடிய அரசியல்வாதியும் படிப்பாளரும் ஆவார். இவர் கனடிய அமைச்சராக பணியாற்றியவர். இவர் கனடிய நடுலைமைக் கட்சியின் தலைவராக டிசம்பர் 2, 2006 நடைபெற்ற கட்சித் தேர்தலில் தெரிவு செய்யப்பட்டார்.  
ஸ்ரொபோன் டியோன் கியூபெக் மாகாணத்தை பிறப்பிடமாக கொண்ட பிரேஞ்சு கனடியர். இவரது ஆங்கிலப் பேச்சு திறமை மட்டுப்படுத்ப்பட்டதே. இவர் ஒரு கூட்டாட்சி ஆதரவாளர்.
# மிசெல் பாச்செலெட்

**வெரோனிக்கா மிசெல் பாச்செலெட் ஹெரியா** (*Verónica Michelle Bachelet Jeria* /βeˈɾonika miˈtʃɛl batʃˈlet ˈçeɾja/, பிறப்பு: செப்டம்பர் 29, 1951) இருமுறை குடியரசுத் தலைவராகவிருந்த சிலி நாட்டின் அரசியல்வாதி ஆவார். இவரே சிலியில் முதலாவது பெண் குடியரசுத் தலைவர். இவர் முதன்முதலாக 2006 ஆண்டில் இடம்பெற்ற தேர்தலில் தெரிவு செய்யப்பட்டார். இவர் மருத்தவத்தில் அறுவை மருத்துவம், குழந்தை மருத்துவம், நோய்ப்பரவல் ஆகிய துறைகளில் தேர்ச்சி பெற்றவர். படைத்துறை கோட்பாட்டு முறைகளிலும் தேர்ந்தவர். பெரும்பாலும் கத்தோலிக மதத்தைப் பின் பற்றும் சிலி நாட்டில் தன்னை கடவுள் உண்டா-இல்லையா என அறியா நிலைக்கொள்கை உடையவராக அறிவித்துள்ளவர். 2007 ஆண்டில் உலகில் மிகவும் வல்லமை மிக்க 100-பெண்மணிகள் வரிசையில் 27 ஆவதாக ஃவோர்ப்ஸ் ஆங்கில இதழ் இவரை சுட்டுகின்றது.  
முதல்முறைப் பதவிக்காலம் முடிந்த பிறகு, அரசியல் சட்டப்படி, மீண்டும் தேர்தலில் நிற்கவியலாதபோது புதியதாக உருவாக்கப்பட்ட ஐ.நா. பாலினச் சமநிலை மற்றும் மகளிர் அதிகார மையத்தின் செயல் இயக்குநராக நியமிக்கப்பட்டார். திசம்பர் 2013இல் தம் நாட்டு குடியரசுத் தலைவர் தேர்தலில் மீளவும் போட்டியிட்டு 62% வாக்குகளுடன் வெற்றி பெற்றார். 1932ஆம் ஆண்டுக்குப் பிறகு இரண்டாம் முறை குடியரசுத் தலைவராகத் தேர்ந்தெடுக்கப்பட்டவர் இவரே என்ற பெருமை பெற்றார்.  
ஆகத்து 2018இல் இவரை அடுத்துவரும் மனித உரிமைகள் ஆணையத்தின் உயர் ஆணையராக ஐக்கிய நாடுகள் அவை நியமித்துள்ளது.
# மிசெல் பாச்செலெட்

## வாழ்க்கை வரலாறு

இவர் ஒரு மிதவாத சோசலிஸ்ட் ஆவார். இவர் தேர்தல் கொள்கையாக திறந்த சந்தை கொள்கையை வரவேற்றும், அதேசமயம் வலுவான சமூகநலத் திட்டங்களை முன்வைத்தும் தேர்தலில் வென்றார். இவரது வெற்றி தென் அமெரிக்காவின் இடது சாரி சாய்வுக்கு ஒத்தானதாகவும் வலு சேர்ப்பதாகவும் அமைகின்றது.
# மிசெல் பாச்செலெட்

## வாழ்க்கை வரலாறு

### 2013 தேர்தல்

சிலியின் அடுத்த அதிபராக மிச்சேல் பாச்லெட் (62) தேர்வு செய்யப்பட்டுள்ளார். தற்போது 2வது முறையாக அதிபராக தேர்ந்தெ டுக்கப்பட்டுள்ளார். அடுத்த ஆண்டு மார்ச் 11ம் தேதி பதவி யேற்கிறார். நடைபெற்ற தேர்தலில் மொத்தம் 56 சதவீத வாக்குகள் பதிவாகியுள்ளன. இதில் பாச்லெட் 62.59 வாக்குகளும் அவரை எதிர்த்து போட்டியிட்ட மத்தேய் 37.40 சதவீத வாக்குகளும் பெற்றுள்ளதாக அந்நாட்டு தேசிய தேர்தல் வாரியம் அறிவித்துள்ளது.
# ராஃபாயெல் கொறேயா

**ரஃப்வேல் கோர்ரியா டெல்காடோ** (Rafael Correa Delgado) (பிறப்பு 6 ஏப்ரல் 1963) ஈக்குடோர் நாட்டின் ஜனதிபதியாக தேர்தெடுக்கப்பட்டிருக்கின்றார். இவர் பொருளியல் துறையில் முதுமானி பட்டம் பெற்றுவர். முன்னர் ஈக்குடோர் நாட்டின் நிதி அமைச்சராக கடைமையாற்றியவர்.  
இவர் தன்னை humanist கிறிஸ்தவ இடது சாரி என்று அடையாளப்படுத்தி கொள்கின்றார். இவரது வெற்றி தென் அமெரிக்காவின் இடதுசாரிச் சாய்வுக்கு ஒத்தானதாகவும் பலம் சேர்ப்பதாகவும் அமைகின்றது.
# திசம்பர் 5

## பிறப்புகள்

- 1782 &ndash; மார்ட்டின் வான் பியூரன், அமெரிக்காவின் 8வது அரசுத்தலைவர் (இ. 1862)
- 1879 &ndash; பாகாஜதீன், இந்திய விடுதலைப் போராட்ட வீரர், போராளி (இ. 1915)
- 1890 &ndash; பிரிட்ஸ் லாங், ஆத்திரிய-அமெரிக்க இயக்குநர் (இ. 1976)
- 1896 &ndash; கார்ல் பெர்டினான்ட் கோரி, நோபல் பரிசு பெற்ற செக்-அமெரிக்க மருத்துவர் (இ. 1984)
- 1901 &ndash; வால்ட் டிஸ்னி, அமெரிக்க இயக்குநர் (இ. 1966)
- 1901 &ndash; வெர்னர் ஐசன்பர்க், நோபல் பரிசு பெற்ற செருமானிய இயற்பியலாளர் (இ. 1976)
- 1905 &ndash; சேக் அப்துல்லா, இந்திய அரசியல்வாதி (இ. 1982)
- 1919 &ndash; மொகிதீன் பேக், இலங்கைத் திரைப்படப் பின்னணிப் பாடகர் (இ. 1991)
- 1927 &ndash; டபிள்யூ. டி. அமரதேவா, சிங்களப் பாடகர், இசையமைப்பாளர் (இ. 2016)
- 1927 &ndash; பூமிபால் அதுல்யாதெச், தாய்லாந்து மன்னர் (இ. 2016)
- 1930 &ndash; எஸ். டி. சோமசுந்தரம், தமிழக அரசியல்வாதி (இ. 2001)
- 1945 &ndash; ஏ. கே. கருணாகரன், இலங்கை கருநாடக இசைப் பாடகர் (இ. 2022)
- 1960 &ndash; சரிகா, இந்தியத் திரைப்பட நடிகை
- 1966 &ndash; தயாநிதி மாறன், இந்தியத் தொழிலதிபர், அரசியல்வாதி
# திசம்பர் 5

## இறப்புகள்

- 1784 &ndash; பில்லிஸ் வீட்லி, செனிகலில் பிறந்த அடிமை, அமெரிக்கக் கவிஞர் (பி. 1753)
- 1791 &ndash; வொல்ஃப்கேங்க் அமதியுஸ் மோட்சார்ட், ஆத்திரிய செவ்விசையமைப்பாளர் (பி. 1756)
- 1870 &ndash; அலெக்சாண்டர் டூமா, பிரான்சிய எழுத்தாளர் (பி. 1802)
- 1879 &ndash; ஆறுமுக நாவலர், ஈழத்தின் சைவ ஆன்மீகவாதி, பதிப்பாளர் (பி. 1822)
- 1926 &ndash; கிளாடு மோனெ, பிரான்சிய ஓவியர் (பி. 1840)
- 1930 &ndash; ஆல்பிரட் பார்னார்டு பாசெட், பிரித்தானியக் கணிதவியலாளர் (பி. 1854)
- 1941 &ndash; அம்ரிதா சேர்கில், அங்கேரி-பாக்கித்தானிய ஓவியர் (பி. 1913)
- 1950 &ndash; அரவிந்தர், இந்திய ஆன்மீகத் துறவி (பி. 1872)
- 1954 &ndash; கல்கி கிருஷ்ணமூர்த்தி, தமிழக எழுத்தாளர், பத்திரிகையாளர் (பி. 1899)
- 1963 &ndash; உசைன் சகீத் சுராவர்தி, பாக்கித்தானின் 5வது பிரதமர் (பி. 1892)
- 1964 &ndash; வி. வீரசிங்கம், இலங்கை அரசியல்வாதி (பி. 1892)
- 1969 &ndash; பாட்டன்பேர்க்கின் இளவரசி அலிஸ் (பி. 1885)
- 1980 &ndash; சுருளி ராஜன், தமிழ்த் திரைப்பட நகைச்சுவை நடிகர் (பி. 1938)
- 2009 &ndash; திலகநாயகம் போல், யாழ்ப்பாண கருநாடக இசைப் பாடகர்
- 2012 &ndash; ஒசுக்கார் நிமேயெர், பிரேசில் கட்டிடக்கலைஞர் (பி. 1907)
- 2013 &ndash; நெல்சன் மண்டேலா, தென்னாப்பிரிக்காவின் 1வது அரசுத்தலைவர், அமைதிக்கான நோபல் பரிசு பெற்றவர் (பி. 1918)
- 2016 &ndash; ஜெ. ஜெயலலிதா, தென்னிந்தியத் திரைப்பட நடிகை, அரசியல்வாதி, தமிழக முதலமைச்சர் (பி. 1948)
# திசம்பர் 5

## சிறப்பு நாள்

- குழந்தைகள் நாள் (சுரிநாம்)
- உலக மண் நாள்
- பன்னாட்டுத் தன்னார்வலர் நாள்
# திசம்பர் 6

## பிறப்புகள்

- 1698 &ndash; அந்தனி மூயார்ட், ஒல்லாந்த இலங்கையில் யாழ்ப்பாணத்தின் கட்டளை அதிகாரி (இ. 1767)
- 1732 &ndash; வாரன் ஹேஸ்டிங்ஸ், பிரித்தானிய கிழக்கிந்திய கம்பெனியின் வங்காளத்தின் முதல் தலைமை ஆளுநர் (இ. 1818)
- 1792 &ndash; இரண்டாம் வில்லியம், நெதர்லாந்து மன்னர் (இ. 1849)
- 1823 &ndash; மாக்ஸ் முல்லர், செருமானிய-ஆங்கிலேய மொழியியலாளர் (இ. 1900)
- 1863 &ndash; சார்லஸ் மார்ட்டின் ஹால், அமெரிக்க வேதியியலாளர், பொறியியலாளர் (இ. 1914)
- 1892 &ndash; ருக்மிணி லட்சுமிபதி, இந்திய விடுதலைப் போராட்ட செயற்பாட்டாளர் (இ. 1951)
- 1918 &ndash; ஆர்வி, தமிழக எழுத்தாளர் (இ. 2008)
- 1928 &ndash; சந்திரலேகா, இந்தியப் பரத நாட்டியக் கலைஞர் (இ. 2006)
- 1935 &ndash; சாவித்திரி, தென்னிந்தியத் திரைப்பட நடிகை (இ. 1981)
- 1937 &ndash; டி. டி. குசலகுமாரி, தென்னிந்தியத் திரைப்பட நடிகை
- 1988 &ndash; ரவீந்திர ஜடேஜா, இந்தியத் துடுப்பாட்ட வீரர்
# திசம்பர் 6

## இறப்புகள்

- 343 &ndash; நிக்கலசு, கிரேக்க ஆயர், புனிதர் (பி. 270)
- 1788 &ndash; நிக்கோல்-ரெயின் லெப்பாட், பிரான்சிய வானியலாளர், கணிதவியலாளர் (பி. 1723)
- 1868 &ndash; ஆகஸ்ட் சிலெய்ச்சர், செருமானிய மொழியியலாளர் (பி. 1821)
- 1889 &ndash; ஜெபர்சன் டேவிஸ், அமெரிக்க அரசியல்வாதி, அமெரிக்கக் கூட்டமைப்பின் தலைவர் (பி. 1808)
- 1892 &ndash; வெர்னர் வொன் சீமன்சு, செருமானியப் பொறியியலாலர் (பி. 1816)
- 1956 &ndash; அம்பேத்கர், இந்தியப் பொருளியலாலர், அரசியல்வாதி (பி. 1891)
- 1961 &ndash; பிரன்சு ஃபனோன், பிரான்சிய மருத்துவர் (பி. 1925)
- 1982 &ndash; க. கைலாசபதி, இலங்கைத் தமிழறிஞர், திறனாய்வாளர், கல்வியாளர் (பி. 1933)
- 1990 &ndash; துங்கு அப்துல் ரகுமான், 1வது மலேசியப் பிரதமர் (பி. 1903)
- 2001 &ndash; எஸ். டி. சோமசுந்தரம், தமிழக அரசியல்வாதி (பி. 1930)
- 2005 &ndash; தேவன் நாயர், சிங்கப்பூரின் 3வது குடியரசுத் தலைவர் (பி. 1923)
- 2009 &ndash; பினா ராய்,பிரபல இந்தி நடிகை
# திசம்பர் 6

## சிறப்பு நாள்

- விடுதலை நாள் (பின்லாந்து, உருசியாவிடம் இருந்து 1917)
# வார்ப்புரு:Infobox Country/test

<noinclude>  
**இதனை தொகுக்க முன்னர் பேச்சு பக்கத்தை பார்க்கவும்.**
</noinclude>{|
|-  
|| **}**
|-
|-
| |
**<span></span>**  
| கொடி | } | } |
| --- | --- | --- |  
|-  
| | நாட்டு வணக்கம்: }
|-  
| |
|-  
| | **தலைநகரம்**
| | }
<small></small>
|-  
| | **}**
| | }}
|-  
| | **ஆட்சி மொழி(கள்)**
| | }
|-  
| | **அரசு**
| | }
|-  
|-  
|-  
|-  
|-  
|-  
|-  
|-  
| | **பரப்பளவு**
| | &nbsp;
|-
| &nbsp;- மொத்தம் || }&nbsp;கி.மீ.&sup2;&nbsp;(})
|-
| &nbsp; || }&nbsp;சதுர&nbsp;மைல்&nbsp;
|-
| | &nbsp;- நீர் (%) || }
|-  
| | **மக்கள்தொகை**
| | &nbsp;
|-
| | &nbsp;- } மதிப்பீடு || }&nbsp;(})
|-  
|-
| | &nbsp;- அடர்த்தி
| | }/கிமி&sup2;&nbsp;(})
}/சதுர&nbsp;மைல்&nbsp;
|-  
| | **மொ.தே.உ** (கொ.ச.வே)
| | } மதிப்பீடு
|-
| &nbsp;- மொத்தம் || }&nbsp;(})
|-
| | &nbsp;- ஆள்வீதம் || }&nbsp;(})
|-  
| | **ம.வ.சு** (})
| | }&nbsp;(})&nbsp;–&nbsp;}
|-  
| | **நாணயம்**
| | } (<code>}</code>)
|-  
| | **நேர வலயம்**
| | } (ஒ.ச.நே.})
|-
}
|-
}
|-  
| | **இணைய குறி**
| | }
|-  
| | **தொலைபேசி**
| | <code>+}</code>
|-  
|-  
|}<noinclude>  
af:Sjabloon:Landtabel-mini-nl
an:Template:Infobox País
ar:Template:Infobox Country
bg:Шаблон:Държава
ca:Template:Taula d'estat
cs:Šablona:Infobox stát
cy:Nodyn:Gwybodlen Gwlad
da:Skabelon:Infoboks land
de:Vorlage:Infobox Staat
el:Πρότυπο:Πληροφορίες Χώρας
fi:Malline:Valtion tiedot
fiu-vro:Template:Country Infobox
fr:Modèle:Pays
he:תבנית:מדינה
it:Template:Stato
ja:Template:基礎情報 国
ka:თარგი:ქვეყანა
ln:Template:Infobox Esé
nn:Mal:Infoboks land2
no:Mal:Infoboks land
ro:Format:CutieŢări
ru:Шаблон:Страна
sr:Шаблон:Кутијица за државе
th:Template:Infobox Country
vi:Tiêu bản:Tóm tắt về quốc gia
zh:Template:Infobox Country
</noinclude>
# வார்ப்புரு:தகவற்சட்டம் புனிதர்

| 2 = <includeonly><div></div></includeonly>
| 3 = }|<div>}}}</div>}}
}}  
| image = |sizedefault= |upright=1 |alt=} |suppressplaceholder=yes}}
| caption = }  
| headerstyle = background-color:gold;  
| header1 = }  
| label2 = பிறப்பு
| data2 =  
| label3 = சொந்த ஊர்
| data3 = }  
| label4 = இருப்பிடம்
| data4 = }  
| label5 = இறப்பு
| data5 =  
| label6 = இறப்புக்கான காரணம்
| data6 = }  
| label7 = கல்லறை
| data7 = |}} }}  
| label8 = திருஅவைகள்
| data8 = }  
| label9 = அருளாளர் பட்டம்
| data9 = }  
| label10 = புனிதர் பட்டம்
| data10 = }  
| label11 =
| data11 = }  
| label12 = திருவிழா
| data12 = }  
| label13 = சித்தரிக்கப்படும் வகை
| data13 = }  
| label14 = பாதுகாவல்
| data14 = }  
| label15 = சர்ச்சை(கள்)
| data15 = }  
| label16 =
| data16 = }}  
| label17 = செல்வாக்கு செலுத்தியோர்
| data17 = }  
| label18 = செல்வாக்குக்கு உட்பட்டோர்
| data18 = }  
| label19 = மரபு
| data19 = }  
| label20 = குறிப்பிடத்தக்க படைப்புகள்
| data20 = }  
| data21 = }}
| data22 = }}
| data23 = }}
| data24 = }}
| data25 = }}
| data26 = }}
}}<noinclude>  
</noinclude>
# டி. பி. எஸ். ஜெயராஜ்

**டேவிட் ஜெயராஜ்** (David Jeyaraj, பிறப்பு: மே 21,1954) கனடாவில் வசிக்கின்ற அரசியல் சார்பில்லாத ஒர் ஆங்கில ஊடகவியலாளர் ஆவார். ஆரம்பத்தில் இலங்கையில் வீரகேசரியில் பணியாற்றியவர். இவருடைய கட்டுரைகள் D.B.S Jeyaraj எனும் பெயரில் வெளிவருகின்றன. இலங்கைத் தமிழரான இவருடைய கட்டுரைகள் சண்டே லீடர், இந்து, புரொண்ட்லைன் ஆகிய பத்திரிகைகளில் வெளிவந்துள்ளன. தற்போது Transcurrents எனும் ஒரு வலைப்பதிவையும் பேணிவருகின்றார். பிபிசி மற்றும் கனேடிய வானொலி என்பவற்றில் இலங்கை தொடர்பான அரசியல் அலசல்களில் பங்குபற்றி வருகின்றார். தமிழ், ஆங்கிலம் ஆகிய இரு மொழியிலும் புலமை பெற்ற மிகச் சொற்பமான இலங்கைத் தமிழ் ஊடகவியலாளர்களில் இவரும் ஒருவர்.
# புலிட்சர் பரிசு

**புலிட்சர் பரிசு** என்பது, ஊடகவியல், இணைய ஊடகவியல், இலக்கியம், இசையமைப்பு என்பவற்றுக்காக ஐக்கிய அமெரிக்காவில் வழங்கப்படும் ஒரு விருது ஆகும். இது இத்துறைகளுக்கான மிக உயரிய விருதாகக் கருதப்படுகின்றது. இது நியூ யார்க் நகரத்தில், கொலம்பியா பல்கலைக்கழகத்தால் வழங்கப்பட்டு வருகிறது.  
இத்துறைகளைச் சேர்ந்த இருபத்தொரு பிரிவுகளில் ஆண்டுதோறும் இப்பரிசுகள் வழங்கப்பட்டு வருகின்றன. இவற்றுள் இருபது பிரிவுகளுக்கான பரிசாக ஒவ்வொன்றும் 10,000 அமெரிக்க டாலர்களும், சான்றிதழும் வழங்கப்படுகின்றது. ஊடகவியல் துறை சார்ந்த பொதுச் சேவைப் பிரிவில், பரிசாக ஒரு தங்கப் பதக்கம் வழங்கப்படுகின்றது. இப்பரிசு, ஒரு செய்தி இதழ்களுக்கே வழங்கப்படுவதாயினும், ஒரு தனி மனிதருடைய பெயரும் பரிந்துரைக்கப்படலாம்.  
இது, ஹங்கேரிய அமெரிக்கப் பத்திரிகையாளரும், செய்திப் பத்திரிகை வெளியீட்டாளருமாகிய ஜோசேப் புலிட்சர் என்பவரால் நிறுவப்பட்டது. 1911 ஆம் ஆண்டில் இவர் இறக்கும்போது இதற்காக ஒரு தொகைப் பணத்தைக் கொலம்பியாப் பல்கலைக்கழகத்துக்கு விட்டுச் சென்றார். இத் தொகையின் ஒரு பகுதியைக் கொண்டு 1912 ஆம் ஆண்டில் அப் பல்கலைக்கழகத்தின் பத்திரிகைத்துறைக் கல்விக்கழகம் (*School of Journalism*) தொடங்கப்பட்டது. முதலாவது புலிட்சர் பரிசு 1917 ஆம் ஆண்டு சூன் மாதம் நான்காம் நாள் வழங்கப்பட்டது. இப்பொழுது இது ஆண்டு தோறும் ஏப்ரல் மாதத்தில் அறிவிக்கப்படுகின்றது.
# ஜோசேப் புலிட்சர்

**ஜோசேப் புலிட்சர்** ஒரு ஹங்கேரிய அமெரிக்கப் பத்திரிகையாளரும், செய்திப்பத்திரிகை வெளியீட்டாளரும் ஆவார். இவர் தனது இறப்புக்குப் பின்னர் புலிட்சர் பரிசு உருவாக வழி வகுத்ததன் மூலம் புகழ் பெற்றார். முதன் முதலாக மஞ்சள் பத்திரிகையை அறிமுகப்படுத்தியவர்களில் இவரும் ஒருவர்.  
புலிட்சர் ஹங்கேரியில் உள்ள மாக்கோ என்னுமிடத்தில் பிறந்தார். இவர் இராணுவத்தில் சேர விரும்பினாராயினும், இவரது பலவீனமான உடல்நிலையாலும், கண்பார்வைக் குறைவினாலும், இவர் ஆஸ்திரிய இராணுவத்தில் சேரமுடியாமல் போனது. அமெரிக்க உள்நாட்டுப் போரில் கலந்து கொள்வதற்காக 1864 ஆம் ஆண்டில் இவர் ஐக்கிய அமெரிக்காவுக்குச் சென்றார். போருக்குப் பின்னர், மிசூரியில் உள்ள சென் லூயிஸ் என்னுமிடத்தில் தங்கினார். அங்கே, வெஸ்ட்லிச் போஸ்ட் (Westliche Post) என்னும் ஜேர்மன் மொழிப் பத்திரிகையில் சேர்ந்து பணியாற்றினார். அவர் குடியரசுக் கட்சியில் சேர்ந்து, 1869 இல் மிசூரி மாநில சபைக்குத் தேர்ந்தெடுக்கப்பட்டார். 1872 இல், வெஸ்ட்லிச் போஸ்ட் பத்திரிகையை 3000 டாலருக்கு வாங்கினார். 1878 இல் சென் லூயிஸ் டிஸ்பச் (St. Louis Dispatch) என்னும் பத்திரிகையையும் 2700 டாலருக்கு வாங்கினார். இரண்டு பத்திரிகைகளையும் இணைத்து, சென் லூயிஸ் போஸ்ட் டிஸ்பச் (St. Louis Post-Dispatch) என்னும் பெயரில் தினப் பத்திரிகையாக நடத்தி வந்தார்.
# திசம்பர் 7

## நிகழ்வுகள்

- கிமு 43 &ndash; உரோமை அரசியல்வாதி மார்க்கசு டலியாசு சிசெரோ படுகொலை செய்யப்பட்டார்.
- 574 &ndash; பைசாந்தியப் பேரரசர் இரண்டாம் யசுட்டிசு இளைப்பாறியதை அடுத்து நாட்டின் தளபதி இரண்டாம் திபேரியசு கான்சுடன்டைன் பேரரசராக முடிசூடினார்.
- 1703 &ndash; பிரித்தானியாவைப் பெரும் சூறாவளி தாக்கியதில் 9,000 பேர் வரை உயிரிழந்தனர்.
- 1724 &ndash; போலந்தின் டொரூன் என்ற இடத்தில் ஒன்பது புரட்டத்தாந்து சமயத்தினருக்கு மரண தண்டனை நிறைவேற்றப்பட்டதை அடுத்து அங்கு கலவரம் மூண்டது.
- 1787 &ndash; டெலவெயர் அமெரிக்க அரசியலமைப்பை ஏற்றுக் கொண்ட முதலாவது மாநிலமாக இணைந்தது.
- 1815 &ndash; நெப்போலியனுக்கு ஆதரவாக இருந்த பிரான்சியத் தளபதி மிக்கேல் நேய் என்பவனுக்கு மரண தண்டனை நிறைவேற்றப்பட்டது.
- 1917 &ndash; முதலாம் உலகப் போர்: ஆத்திரியா-அங்கேரி மீது ஐக்கிய அமெரிக்கா போரை அறிவித்தது.
- 1922 &ndash; வட அயர்லாந்து ஐக்கிய இராச்சியத்துடன் இணைந்திருக்க அந்நாட்டு நாடாளுமன்றம் பெரும்பான்மையாக வாக்களித்தது.
- 1932 &ndash; செருமனியில் பிறந்த சுவிட்சர்லாந்து இயற்பியலாளர் ஆல்பர்ட் ஐன்ஸ்டைன் அமெரிக்காவுக்கு வருவதற்கு நுழைவாணை வழங்கப்பட்டது.
- 1936 &ndash; ஆத்திரேலியாவின் துடுப்பாட்ட வீரர் யாக் பிங்கிள்ட்டன் அடுத்தடுத்த நான்கு தேர்வுப் போட்டிகளில் சதம் எடுத்து சாதனை புரிந்தார்.
- 1941 &ndash; இரண்டாம் உலகப் போர்: பின்லாந்து, அங்கேரி, போலந்து, ருமேனியா ஆகியவற்றின் மீது கனடா போரை அறிவித்தது.
- 1941 &ndash; பேர்ள் துறைமுகத் தாக்குதல்: சப்பானியர் அவாயின் பேர்ள் துறைமுகத்தைத் தாக்கினர்.
- 1946 &ndash; அமெரிக்காவின் அட்லான்டா நகர உணவுச்சாலை ஒன்றில் இடம்பெற்ற தீவிபத்தில் 119 பேர் உயிரிழந்தனர்.
- 1949 &ndash; சீன உள்நாட்டுப் போர்: சீனக் குடியரசின் அரசு நாஞ்சிங்கில் இருந்து தாய்பெய்க்கு மாறியது.
- 1966 &ndash; துருக்கியில் இராணுவ முகாம் ஒன்றில் இடம்பெற்ற தீ விபத்தில் 68 பேர் உயிரிழந்தனர்.
- 1971 &ndash; பாக்கித்தானில் நூருல் அமீன் பிரதமராகவும் சுல்பிக்கார் அலி பூட்டோவை உதவிப் பிரதமராகவும் கொண்ட கூட்டணி அரசை அதிபர் யாகியா கான் அறிவித்தார்.
- 1972 &ndash; அப்போலோ திட்டத்தின் கடைசி விண்கலம் "அப்பல்லோ 17" சந்திரனை நோக்கி ஏவப்பட்டது. இக்கலத்தின் விண்வெளி வீரர்கள் பூமியை விட்டு வெளியேறும் போது *தி புளூ மார்பிள்* புகைப்படத்தை எடுத்தனர்.
- 1975 &ndash; கிழக்குத் தீமோரை இந்தோனீசியா முற்றுகையிட்டது.
- 1982 &ndash; அமெரிக்காவின் டெக்சசு மாநிலத்தில் முதல் தடவையாக ஊசிமருந்து ஏற்றப்பட்டு மரணதண்டனை நிறைவேற்றப்பட்டது.
- 1983 &ndash; எசுப்பானியாவில் மாட்ரிட் நகரில் இரண்டு விமானங்கள் மோதியதில் 93 பேர் உயிரிழந்தனர்.
- 1987 &ndash; கலிபோர்னியாவில் பறந்து கொண்டிருந்த விமானத்தில் பயணி ஒருவர் தனது முன்னாள் முதலாளியையும் விமான ஓட்டியையும் சுட்டுக் கொன்றபின் தன்னைத் தானே சுட்டுக் கொன்றான். இதனால் விமானம் தரையில் மோதியதில் அதில் பயணம் செய்த அனைத்து 43 பேரும் உயிரிழந்தனர்.
- 1988 &ndash; ஆர்மீனியாவில் 6.8 அளவு நிலநடுக்கத்தில் ஏற்பட்டதில் 25,000 பேர் கொல்லப்பட்டு 400,000 பேர் வீடுகளை இழந்தனர்.
- 1988 &ndash; யாசர் அரபாத் இசுரேலைத் தனிநாடாக அங்கீகரித்தார்.
- 1995 &ndash; கலிலியோ விண்கலம் விண்ணுக்கு ஏவப்பட்டு 6 ஆண்டுகளின் பின்னர் வியாழனை அடைந்தது.
- 2015 &ndash; சப்பானின் விண்கலம் அக்காத்சுக்கி வெள்ளிக் கோளின் சுற்றுவட்டத்தை அடைந்தது.
- 2016 &ndash; பாக்கித்தான் உள்ளூர் விமானம் ஒன்று வீழ்ந்ததில் 47 பேர் உயிரிழந்தனர்.
- 2017 &ndash; ஆத்திரேலியாவில் ஒருபால் திருமணம் சட்டபூர்வமாக அங்கீகரிக்கப்பட்டது.
# திசம்பர் 7

## பிறப்புகள்

- 903 &ndash; அல் சுஃபி, பாரசீக வானியலாளர் (இ. 986)
- 1542 &ndash; ஸ்காட்லாந்தின் முதலாம் மேரி (இ. 1587)
- 1849 &ndash; பொன்னம்பலம் குமாரசுவாமி, இலங்கைத் தமிழ் வழக்கறிஞர், அரசியல்வாதி (இ. 1906)
- 1883 &ndash; செர்கேய் இவனோவிச் பெலியாவ்சுகி, சோவியத்-உருசிய வானியலாளர் (இ. 1953)
- 1905 &ndash; ஜெரார்டு குயூப்பர், இடச்சு-அமெரிக்க வானியலாளர் (இ. 1973)
- 1926 &ndash; கே. ஏ. மதியழகன், தமிழக அரசியல்வாதி (இ. 1983)
- 1928 &ndash; நோம் சோம்சுக்கி, அமெரிக்க மொழியியலாளர்
- 1929 &ndash; ந. பாலேஸ்வரி, ஈழத்துப் புதின எழுத்தாளர் (இ. 2014)
- 1932 &ndash; ரோஸ்மேரி ரோஜர்ஸ், அமெரிக்க ஊடகவியலாளர்
- 1939 &ndash; எல். ஆர். ஈஸ்வரி, தமிழகத் திரைப்படப் பின்னணிப் பாடகி
- 1993 &ndash; சுரபி தென்னிந்திய திரைப்பட நடிகை
# திசம்பர் 7

## இறப்புகள்

- கிமு 43 &ndash; சிசெரோ, உரோமை மெய்யியலாளர், அரசியல்வாதி (பி. கிமு 106)
- 283 &ndash; யுட்டீக்கியன் (திருத்தந்தை)
- 1782 &ndash; ஐதர் அலி, மைசூர் மன்னர் (பி. 1720)
- 1912 &ndash; ஜார்ஜ் ஓவார்டு டார்வின், ஆங்கிலேய வழக்கறிஞர், வானியலாளர், கணிதவியலாளர் (பி. 1845)
- 1952 &ndash; பாரெசுட்டு இரே மவுள்டன், அமெரிக்க வானியலாளர் (பி. 1872)
- 1979 &ndash; சிசிலியா பேய்னே கபோசுச்கின், ஆங்கிலேய-அமெரிக்க வானியலாளர் (பி. 1900)
- 1984 &ndash; நிக்கோலாய் இமானுவேல், உருசிய வேதியியலாளர் (பி. 1915)
- 1985 &ndash; றொபேட் கிறேவ்ஸ், ஆங்கிலேயக் கவிஞர், எழுத்தாளர் (பி. 1895)
- 2006 &ndash; பத்மநாதன் இராமநாதன், இலங்கைத் தமிழ் வழக்கறிஞர், நீதிபதி (பி. 1932)
- 2009 &ndash; வை. அநவரத விநாயகமூர்த்தி, ஈழத்து எழுத்தாளர், ஊடகவியலாளர் (பி. 1923)
- 2010 &ndash; பான் இயூ தெங், மலேசிய மனித உரிமை செயற்பாட்டாளர் (பி. 1942)
- 2011 &ndash; வி. பி. சிங்காரவேலு, தமிழக அரசியல்வாதி (பி. 1959)
- 2016 &ndash; சோ, தமிழக நடிகர், பத்திரிக்கையாளர் (பி. 1934)
- 2025 &ndash; செல்லையா இராசதுரை, இலங்கை அரசியல்வாதி (பி. 1927)
# திசம்பர் 7

## சிறப்பு நாள்

- தேசிய வீரர்கள் நாள் (கிழக்குத் திமோர்)
- கொடி நாள் (இந்தியா)
- மரியாவின் அமல உற்பவம் விழா
- பேர்ள் துறைமுக நினைவு நாள் (ஐக்கிய அமெரிக்கா)
# திசம்பர் 8

## பிறப்புகள்

- கிமு 65 &ndash; ஓராசு, உரோமைப் போர்வீரர், கவிஞர் (இ. கிமு 8)
- 1542 &ndash; ஸ்காட்லாந்தின் முதலாம் மேரி (இ. 1587)
- 1883 &ndash; ஆத்மானந்தர், இந்தியத் துறவி, யோகி (இ. 1959)
- 1943 &ndash; ஜிம் மோரிசன், அமெரிக்கப் பாடகர், கவிஞர் (இ. 1971)
- 1944 &ndash; சசிகுமார், தமிழ்த் திரைப்பட நடிகர், இராணுவ வீரர் (இ. 1974)
- 1946 &ndash; சர்மிளா தாகூர், இந்தியத் திரைப்பட நடிகை
- 1947 &ndash; மார்கரெட் கெல்லர், அமெரிக்க வானியலாளர்
- 1947 &ndash; கங்கை அமரன், தமிழ்த் திரைப்பட இசையமைப்பாளர், பாடலாசிரியர், இயக்குநர்
- 1948 &ndash; கான்சுடன்சு டோம் நோகுசி, சீன-அமெரிக்க மருத்துவ ஆய்வாளர்
- 1950 &ndash; செ. பெருமாள், தமிழக அரசியல்வாதி (இ. 2013)
- 1953 &ndash; மனோபாலா, தமிழகத் திரைப்பட இயக்குநர், நடிகர், தயாரிப்பாளர் (இ. 2023)
- 1959 &ndash; ஜிம் யோங் கிம், கொரிய அமெரிக்க மருத்துவர்
- 1960 &ndash; லிம் குவான் எங், மலேசிய அரசியல்வாதி
- 1966 &ndash; டைலர் மானே, கனடிய நடிகர்
- 1968 &ndash; சிவஞானம் சிறீதரன், இலங்கை அரசியல்வாதி
- 1976 &ndash; நிருபமா வைத்தியநாதன், இந்திய டென்னிசு வீராங்கனை
- 1978 &ndash; இயன் சோமர்ஹால்டர், அமெரிக்க நடிகர்
- 1982 &ndash; நிக்கி மினாஜ், அமெரிக்க நடிகை
# திசம்பர் 8

## இறப்புகள்

- 1818 &ndash; யோகான் கோட்லீப் கான், சுவீடன் வேதியியலாளர் (பி. 1745)
- 1864 &ndash; ஜார்ஜ் பூல், ஆங்கிலேயக் கணிதவியலாளர் (பி. 1815)
- 1903 &ndash; எர்பெர்ட் இஸ்பென்சர், ஆங்கிலேய உயிரியலாளர் (பி. 1820)
- 1978 &ndash; கோல்டா மேயர், இசுரேலின் 4வது பிரதமர் (பி. 1898)
- 1980 &ndash; ஜான் லெனன், ஆங்கிலேயப் பாடகர் (பி. 1940)
- 1982 &ndash; தேவன் யாழ்ப்பாணம், ஈழத்து எழுத்தாளர், பேச்சாளர் (பி. 1924)
- 1992 &ndash; தோப்பில் பாசி, மலையாள நாடக, திரைக்கதை எழுத்தாளர், திரைப்பட இயக்குநர் (பி. 1924)
- 1995 &ndash; எஸ். அகஸ்தியர், ஈழத்து எழுத்தாளர் (பி. 1926)
- 2002 &ndash; கு. இராமலிங்கம், தமிழகக் கவிஞர், எழுத்தாளர் (பி. 1922)
- 2014 &ndash; நேதுநூரி கிருஷ்ணமூர்த்தி, தென்னிந்திய கருநாடக இசைப் பாடகர், (பி. 1927)
- 2014 &ndash; மாங்கோ, இத்தாலிய பாடகர், இசைக் கலைஞர் (பி. 1954)
- 2021 &ndash; பிபின் இராவத், இந்தியத் தலைமைப் படைத்தலைவர் (பி. 1958)
# திசம்பர் 8

## சிறப்பு நாள்

- மரியாவின் அமல உற்பவம் விழா
- அன்னையர் நாள் (பனாமா)
# பிஜி

**பிசி** (*Fiji*, விசிய மொழி: *Viti*, விட்டி; பிசி இந்தி: फ़िजी), அதிகாரபூர்வமாக **பிசி குடியரசு** (*Republic of Fiji* என்பது மெலனீசியாவில் பசிபிக் பெருங்கடலின் தெற்கே அமைந்துள்ள ஒரு தீவு நாடு ஆகும். இது நியூசிலாந்தின் வடக்குத் தீவில் இருந்து வடகிழக்கே 1100 கடல்மைல்கள் தூரத்தில் உள்ளது. இத்தீவின் அருகிலுள்ள அயல் நாடுகள்: மேற்கே வனுவாட்டு, தென்மேற்கே பிரான்சின் நியூ கலிடோனியா, தென்கிழக்கே நியூசிலாந்தின் கெர்மாடெக் தீவுகள், கிழக்கே தொங்கா, வடகிழக்கே சமோவா, பிரான்சின் வலிசும் புட்டூனாவும், வடக்கே துவாலு ஆகியவை அமைந்துள்ளன.  
பெரும்பான்மையான பிசித் தீவுகள் 150 மில்லியன் ஆண்டுகளுக்கு முன்னர் ஏற்பட்ட எரிமலைச் சீற்றங்களினால் உருவானவையாகும். இப்போது, வனுவா லேவு, தவெயுனி போன்ற தீவுகளில் சில புவிவெப்பச் சீற்றங்கள் இடம்பெற்று வருகின்றன. கிமு இரண்டாம் மிலேனியம் ஆண்டுகளுக்கு முன்னரே இங்கு குடியேற்றம் நிகழ்ந்துள்ளது. பிசி தீவுக்கூட்டத்தில் மொத்தம் 332 தீவுகளும், ஐநூறுக்கும் அதிகமான தீவுத்திடல்களும் உள்ளன. 332 தீவுகளில் 110 தீவுகளில் மக்கள் வசிக்கின்றனர். மொத்தத் தரைப்பரப்பளவு கிட்டத்தட்ட 18,300 சதுரகிமீ ஆகும். விட்டி லெவு, வனுவா லெவு ஆகியன இங்குள்ள இரண்டு முக்கிய தீவுகள் ஆகும். நாட்டின் மொத்த மக்கள்தொகையான 850,000 இல் 87 விழுக்காட்டினர் இவ்விரு தீவுகளிலும் வசிக்கின்றனர். பிசியின் தலைநகரும், நாட்டின் மிகப் பெரிய நகருமான சுவா விட்டி லெவு தீவில் அமைந்துள்ளது. பிசிய மக்களின் பெரும்பான்மையானோர் விட்டி லெவு தீவின் கரையோரப் பகுதிகளில் வசிக்கின்றனர்.  
17ஆம் 18ஆம் நூற்றாண்டுகளில் டச்சு, மற்றும் பிரித்தானிய நாடுகாண் பயணிகள் இங்கு வரத் தொடங்கினர். 1970 வரை பிசி சுமார் ஒரு நூற்றாண்டு காலம் வரை பிரித்தானியாவின் காலனித்துவ நாடாக இருந்தது. இரண்டாம் உலகப் போர் காலத்தில் பிரித்தானியரால் பல பிசிய நாட்டவர்கள் நியூசிலாந்து, மற்றும் ஆத்திரேலியப் படையினருடன் இணைந்து போரில் பங்கு பற்ற வைக்கப்பட்டனர். பிசி படைத்துறை தரை, மற்றும் கடற்படைகளைக் கொண்டுள்ளது.  
பிசி பெருமளவு காட்டுவளம், கனிமவளம், மற்றும் மீன் வளங்களைக் கொண்டிருப்பதால், இது பசிபிக் தீவுப் பகுதியில் பொருளாதாரத்தில் அதிக வளர்ச்சியடைந்த நாடுகளில் ஒன்றாகக் கருதப்படுகிறது. தற்போது, சுற்றுலாத்துறை, சர்க்கரை ஏற்றுமதி ஆகியன இந்நாட்டிற்கு வெளிநாட்டு வருமானத்தைத் தரும் முக்கிய துறைகளாகும். பிசி டாலர் இந்நாட்டின் நாணயம் ஆகும்.  
2006 ஆம் ஆண்டு இராணுவப் புரட்சியை அடுத்து பதவியைக் கைப்பற்றிய இராணுவத் தலைமை சட்டவிரோதமானது என உச்ச நீதிமன்றம் தீர்ப்பளித்ததை அடுத்து எப்பெலி நைலட்டிக்காவு என்பவர் பிசியின் தலைவராக அறிவிக்கப்பட்டார்.
# பிஜி

## அரசியல்

பிஜி நாடு பொதுவாக நாடாளுமன்ற சார்பாண்மை மக்களாட்சிக் குடியரசு முறையில் ஆளப்படுகிறது. பல-கட்சி முறையில் பிரதமர் அரசுத் தலைவராகவும், சனாதிபதி நாட்டின் நிறைவேற்றதிகாரமற்ற தலைவராகவும் உள்ளனர். நிறைவேற்றதிகாரம் அரசாங்கத்திடம் அமைந்துள்ளது. அரசாங்கம் மற்றும் நாடாளுமன்றம் இரண்டும் சட்டவாக்கத்தை நடைமுறைப்படுத்துகின்றன. நீதித்துறை இங்கு அரசாங்கத்தினாலோ அல்லது சட்டவாக்க அவையாலோ கட்டுப்படுத்தப்படவில்லை.  
விடுதலை பெற்றதில் இருந்து பிஜியில் நான்கு முறை இராணுவத் தலையீட்டுடனான ஆட்சிக் கவிழ்ப்புகள் இடம்பெற்றுள்ளன. 1987 ஆம் ஆண்டில் இரு தடவையும், 2000, 2006 ஆகிய ஆண்டுகளிலும் இராணுவப் புரட்ட்சிகள் இடம்பெற்றன. 1987 ஆம் ஆண்டில் இருந்து இராணுவம் ஆட்சியில் நேரடியாகவோ அல்லது அரசாங்கத்தில் செல்வாக்கையோ செலுத்தி வருகிறது.
# பிஜி

## மக்கள் பரம்பல்

பிஜியின் மக்கள் தொகை பெரும்பாலும் உள்ளூர் பிஜியர்கள் ஆவர். இவர்கள் மெலனீசியர்கள் ஆவர். இவர்கள் மொத்த மக்கள் தொகையின் 54.3% ஆகும். இவர்களில் சிலர் பொலினீசிய மரபுவழியினரும் அடங்குவர். 19ம் நூற்றாண்டில் பிரித்தானியரால் இங்கு தருவிக்கப்பட்ட இந்தியத் தொழிலாளர்களின் வம்சத்தைச் சேர்ந்த பிஜி இந்தியர்கள் 38.1% ஆவர். பிஜி இந்தியர்களின் எண்ணிக்கை கடந்த இரு தசாப்தங்களாகக் நாட்டில் குறைந்து வருகிறது. 2000 ஆம் ஆண்டு இராணுவப் புரட்சி இந்தியப் பிஜியர்களுக்கு எதிரான வன்முறைகளைத் தூண்டி விட்டது. சொலமன் தீவுகளிலும் இருந்து இங்கு பலர் தொழில் நிமித்தம் குடியேறியுள்ளனர். ஏறத்தாழ 1.2% மக்கள் உரொத்துமன் மக்கள். இவர்கள் பிஜியின் உரொத்துமா தீவைச் சேர்ந்தவர்கள். இவர்களின் கலாச்சாரம் பொதுவாக தொங்கா அல்லது சமோவா நாட்டினரை ஒத்ததாக உள்ளது. இவர்களை விட சிறிய அளவில் ஐரோப்பியர்கள், சீனர்கள் மற்றும் பசிபிக் தீவு மக்கள் போன்றவர்கள் இங்கு வசிக்கின்றனர்.
# பிஜி

## சமயம்

பிஜியின் பூர்வகுடிகளில் பெரும்பான்மையானோர் கிறித்தவர்கள் (1996 கணக்கெடுப்பின் படி 40%), பிஜி இந்தியர்களில் பெரும்பாலானோர் இந்துக்களும், முசுலிம்களும் ஆவர். நாட்டில் மத வாரியாக கிறித்தவர்கள் 64.5% (மெதடித்தர்கள் 34.6%, உரோமன் கத்தோலிக்கர் 9.1%), இந்துக்கள் 27.9%, முசுலிம்கள் 6.3%, சீக்கியர் 0.3% உள்ளனர்.  
இங்குள்ள இந்துக்களில் பெரும்பாலானோர் (74.3%) நான்கு குமாரர்கள் என்ற குழுவைப் பின்பற்றுபவர்கள். 3.7% இந்துக்கள் ஆரிய சமாசத்தைச் சேர்ந்தவர்கள். முசுலிம்களில் சுன்னி (59.7%), சியா (36.7%), அகம்மதிய சமூகத்தினர் (3.6%) ஆகியோர் உள்ளனர். பிஜி இந்தியர்களில் சீக்கிய மதத்தினர் 0.9% உள்ளனர். இவர்களின் மூதாதையர் அண்மைக்காலங்களில் இந்தியாவின் பஞ்சாபில் இலிருந்து இங்கு குடியேறியவர்கள். மகாய் சமயத்தவர் இங்கு பெருமளவு உள்ளனர். முதலாவது பகாய் இனத்தவர் நியூசிலாந்தில் இருந்து 1924 ஆம் ஆண்டில் இங்கு வந்து குடியேறினார். இவர்களை விட சிறிய அளவில் யூத இனத்தவரும் உள்ளனர்.
# பிஜி

## மொழிகள்

பிசித் தீவில் ஆங்கிலமும், பிசித் தீவின் பூர்வ குடியினர் மொழிகளும், இந்தியக் குடியேறிகளின் மொழிகளும் பேசப்படுகின்றன. பிசித் தீவின் 1997 ஆம் ஆண்டு அரசியலமைப்புச் சட்டத்தின்படி, பிசித் தீவுகள் மூன்று ஆட்சி மொழிகளைக் கொண்டுள்ளன. ஆங்கிலம், விசிய மொழி (பூர்வகுடியினர் மொழி), பிசி இந்துசுத்தானி(இந்தி-உருது) ஆகியனவே இவை.  
பிசிய மொழியை தீவின் மக்கள் எண்ணிக்கையில் பாதியளவிலுள்ள பூர்வகுடியினர் தாய்மொழியாகவும், பிறர் இரண்டாம் மொழியாகவும் பேசுகின்றனர். இந்தியக் குடியினர் 37 விழுக்காட்டினராவர். இவர்கள் வட இந்திய மொழிகளான இந்தி, குசராத்தி, பஞ்சாபி ஆகிய மொழிகளையும், தென்னிந்திய மொழிகளான தமிழ், தெலுங்கு, மலையாளம் ஆகிய மொழிகளையும் பேசுகின்றனர்.
# பிஜி

## மேலும் பார்க்கவும்

- பிஜித் தமிழர்
- பிஜியில் தேசிய மொழிக்கான விவாதம்
# விக்கிப்பீடியா:ஆண்டு நிறைவுகள்/திசம்பர் 6

**திசம்பர் 6**: பின்லாந்து - விடுதலை நாள் (1917)
- 1704 &ndash; முகாலய-சீக்கியப் போரில், சீக்கிய கால்சாக்கள் முகாலய இராணுவத்தினரைத் தோற்கடித்தனர்.
- 1917 &ndash; கனடாவின் நோவா ஸ்கோசியாவில் ஆலிபாக்சு துறைமுகத்தில் ஆயுதக் களஞ்சியக் கப்பல் ஒன்று வெடித்ததில் 1,900 பேர் உயிரிழந்தனர். நகரத்தின் பெரும் பகுதி அழிந்தது.
- 1957 &ndash; **வங்கார்ட்** (படம்) விண்கலம் ஏவப்படுகையில் வெடித்ததை அடுத்து பூமியின் சுற்றுவட்டத்துக்கு அமெரிக்கா தனது முதலாவது செயற்கைக்கோள் அனுப்பும் திட்டம் நிறைவேறவில்லை.
- 1971 &ndash; இந்தியா வங்காள தேசத்தை அங்கீகரித்ததைத் தொடர்ந்து பாக்கித்தான் இந்தியாவுடனான அனைத்து தூதரக உறவுகளையும் துண்டித்தது. 1971 இந்திய-பாக்கிஸ்தான் போர் வெடித்தது.
- 1992 &ndash; அயோத்தியாவில் இராமர் பிறப்பிடத்தில் கட்டப்பட்ட பாபர் மசூதி இடிக்கப்பட்டதை அடுத்து இடம்பெற்ற கலவரங்களில் 1,500 பேர் வரை உயிரிழந்தனர்.
- 2005 &ndash; ஈரானின் இராணுவ சரக்கு விமானம் ஒன்று தெகுரானில் பத்து-மாடி குடிமனைக் கட்டடம் ஒன்றில் மோதியதில் விமானத்தில் இருந்த அனைத்து 84 பேரும் தரையில் 44 பேரும் உயிரிழந்தனர்.
**ஆர்வி** (பி.&nbsp;1918) **சாவித்திரி** (பி.&nbsp;1935) **க. கைலாசபதி** (இ.&nbsp;1982)
# புனிதர்

**புனிதர்**, அல்லது** தூயர்** எனப்படுபவர் சமய நோக்கில் இவர் நன்மையை அல்லது விவாசத்தை வெளிப்படுகிறவராவார். இச்சொல் கத்தோலிக்க கிறிஸ்தவத்தில் பாவமற்றவரை அல்லது மோட்சம் சென்றதாக கருதப்படுபவர்களையும் மட்டும் குறிக்க பயன்படுத்தப்படுகிறது. பொதுவாக புனிதர் என்பவர் சமுதாயத்தால் நல்ல முன்னுதாரணமாக கணிக்கப்பட்டு, அவரது வாழ்க்கை ஏனையவரது வாழ்வின் ஈடேற்றத்துக்காக நினவு கூறப்படும். புனிதர் என்ற சொல் சமய நோக்கில்லாமல் பயன்படுத்தப்படும் சந்தர்ப்பங்களும் உள்ளன. புனிதர்கள் மக்களுக்காக கடவுளிடம் பரிந்து பேசுபவர்கள் என கத்தோலிக்கக் கிறிஸ்தவர்களால் நம்பப்படுகிறது.
உரோமன் கத்தோலிக்க திருச்சபையில் புனிதர் பட்டம் தற்போது திருத்தந்தையால் மட்டுமே அறிவிக்கப்படுகிறது. இவ்வறிவிப்பு இறந்த ஒரு மனிதர், அங்கீகரிக்கப் பட்ட புனிதர்களின் பட்டியலில் சேர்க்கப்பட்டுள்ளார் என்பதனைக் குறிக்கும்.
புனித தோமையார், புனித சவேரியார், புனித பதுவை அந்தோணியார், புனித குழந்தை இயேசுவின் திரேசம்மாள், புனித அருளானந்தர், புனித செபஸ்தியார் போன்றவர்கள் முக்கியமான புனிதர்களில் சிலராவர்.
# விக்கிப்பீடியா:ஆண்டு நிறைவுகள்/திசம்பர் 7

**திசம்பர் 7**:
- 1703 &ndash; பிரித்தானியாவைப் பெரும் சூறாவளி தாக்கியதில் 9,000 பேர் வரை உயிரிழந்தனர்.
- 1922 &ndash; வட அயர்லாந்து ஐக்கிய இராச்சியத்துடன் இணைந்திருக்க அந்நாட்டு நாடாளுமன்றம் பெரும்பான்மையாக வாக்களித்தது.
- 1941 &ndash; **பேர்ள் துறைமுகத் தாக்குதல்** (படம்): சப்பானியர் அவாயின் பேர்ள் துறைமுகத்தைத் தாக்கினர்.
- 1972 &ndash; அப்போலோ திட்டத்தின் கடைசி விண்கலம் "அப்பல்லோ 17" சந்திரனை நோக்கி ஏவப்பட்டது. இக்கலத்தின் விண்வெளி வீரர்கள் பூமியை விட்டு வெளியேறும் போது *தி புளூ மார்பிள்* புகைப்படத்தை எடுத்தனர்.
- 1988 &ndash; ஆர்மீனியாவில் 6.8 அளவு நிலநடுக்கத்தில் ஏற்பட்டதில் 25,000 பேர் கொல்லப்பட்டு 400,000 பேர் வீடுகளை இழந்தனர்.
- 1995 &ndash; கலிலியோ விண்கலம் விண்ணுக்கு ஏவப்பட்டு 6 ஆண்டுகளின் பின்னர் வியாழனை அடைந்தது.
**ந. பாலேஸ்வரி** (பி.&nbsp;1929) **வை. அநவரத விநாயகமூர்த்தி** (இ.&nbsp;2009) **சோ ராமசாமி** (இ.&nbsp;2016)
# டெத் இன் காசா

**டெத் இன் காசா** (*Death in gaza*) 2004 ஆம் ஆண்டு வெளிவந்த ஆவணத் திரைப்படமாகும். காசாப்பகுதியில் இஸ்லாமிய மக்களுக்கு ஏற்படும் இன்னல்களை மையமாக வைத்து பிரித்தானியாவைச் சேர்ந்த ஜேம்ஸ் மில்லரால் நேரடியாக படம்பிடிக்கப்பட்ட இவ்விபரணப்படத்தின் படப்பிடிப்பின் போது இஸ்ரேலிய இராணுவத்தினால் ஜேம்ஸ் மில்லர் படுகொலை செய்யப் பட்டதாகத் அறியப்படுகிறது.
# டெத் இன் காசா

## வெளியிணைப்புகள்

- சர்வதேச திரைப்பட தரவுத் தளத்தில்
# ஆசை ஆசையாய்

***ஆசை ஆசையாய்*** (*Aasai Aasaiyai*) 2003 ஆம் ஆண்டு வெளிவந்த தமிழ்த் திரைப்படமாகும்.
# ஆசை ஆசையாய்

## வகை

காதல்படம் / குடும்பப்படம்
# ஆசை ஆசையாய்

## கதை

பிருந்தா ஷர்மி எவரையேனும் காதலிக்கின்றாரா என பிருந்தாவின் உறவினரால் கண்காணிப்பிற்காக வினோத் ஜீவா பணியமர்த்தப்படுகின்றார்.பின்னர் பிருந்தாவின் குணாதிசயங்களைப்பார்த்து வினோத் பிருந்தா மீது காதல் கொள்கின்றார்.பிருந்தாவிடம் தன் காதலைச் சொல்வதற்காக தபால்காரராகப் பணியினை ஏற்றுக்கொண்டு வெற்றுக் காகிதத்தினை வைத்து பிருந்தாவிடம் ஒவ்வொருமுறையும் தருகின்றார் வினோத் மேலும் யாரோ பிருந்தாவைக் காதலிக்கின்றான் எனவும் அவனே இவ்வாறு வெற்றுக்கடிதங்களினை
அனுப்புகின்றான் எனவும் பொய் கூறுகின்றார்.ஆனாலும் வினோத் தன்னைக் காதலிப்பதைப் புரிந்து கொள்கின்றார் பிருந்தா.பின்னர் தனது சகோதரியின் காதலித்தவருடன் ஓடிச்சென்ற காரணத்தினால் சகோதரியினை தலைமுழுகிய தந்தையின் நாசர் முன்கோபத்தின் காரணமாக பிருந்தாவும் வினோத்தும் கல்வியில் கவன்ம் செலுத்தி வாழ்க்கையில் முன்னேறும்வரை பிரிந்தே வாழ சத்தியம் பண்ணுகின்றனர்.அதன்படியே இருவரும் வாழ்க்கையில் முன்னிலையில் வருகின்றனர் அதே சமயம் பிருந்தாவிற்கு மணம் முடித்து வைப்பதற்கான ஏற்பாடுகளும் நடந்தேறியது.அச்சமயம் பிருந்தாவைக் கண்காணிக்கச் சொன்ன அவர் உறவினரால் பிருந்தா வினோத்தைக் காதலிப்பதென்ற உண்மை
தெரியவருகின்றது மேலும் இவர்கள் எடுத்துக்கொண்ட இலட்சியப்பயணத்தினை அறிந்து வியக்கும் பிருந்தாவின் தந்தையும் வினோத்தினை தனது மருமகனாக ஏற்றுக்கொள்கின்றார்.
# தமிழ்த் திரைப்படத்தில் நகைச்சுவை

**தமிழ்த் திரைப்படத்தில் நகைச்சுவை** என்பது ஒரு முக்கிய அம்சமாகும். பாட்டு, சண்டை, காதல், பாசம், சோகம் ஆகிய அம்சங்களுடன் நகைச்சுவைக் காட்சிகளும் தமிழ்ப்படங்களின் இருக்கும் ஒரு வழமையான அம்சம். தமிழ்த் திரைப்படத்தில் நகைச்சுவைக் காட்சிகள் பொதுவாக மையக் கதையோட்டத்துடன் இறுகப் பிணையாமல் தனியான இழையாகவே இருப்பது இயல்பு.  
முழுநீள நகைச்சுவைப் படங்களும் தமிழில் உண்டு. இங்கு ஒரு திரைப்படத்தின் மையக் கதையோட்டம் நகைச்சுவையைத் தூண்டுவதையே குறியாக வைத்து நகர்த்தப்படும்.  
''
# தமிழ்த் திரைப்படத்தில் நகைச்சுவை

## பிரபல முழுநீள நகைச்சுவைப் படங்கள்

- சபாபதி
- இம்சை அரசன் 23ம் புலிகேசி (திரைப்படம்)
- தெனாலி
- பஞ்ச தந்திரம்
- பிஷ்கொத்
# தமிழ்த் திரைப்படத்தில் நகைச்சுவை

## தமிழ்த் திரைப்பட நகைச்சுவை நடிகர்கள் பட்டியல்

- விவேக்
- வடிவேலு
- பாண்டியராஜன்
- கவுண்டமணி
- செந்தில்
- சத்யராஜ்
- கமலஹாசன்
- பாக்யராஜ்
- எஸ். வி. சேகர்
- கிரேசி மோகன்
- ஜனகராஜ்
- லூஸ் மோகன்
- வி. கே. ராமசாமி
- வெண்ணிற ஆடை மூர்த்தி
- நாகேஷ்
- என். எஸ் கிருஸ்ணன் + ரி. எ. மதுரம்
- ரி. ஆர் ராமச்சந்திரன்
- மணிவண்ணன்
- ரமேஷ் கண்ணா
- தாமு
- கோவை சரளா
- மனோரமா
- பாண்டு
- பயில்வான் ரங்கநாதன்
- சார்லி
- வ்ய். ஜி. மகேந்திரன்
- மயில்சாமி
# பாண்டிட் குயின்

**பாண்டிட் குயின்** (Bandit queen) 1994 ஆம் ஆண்டு வெளிவந்த ஹிந்தி மொழித் திரைப்படமாகும். சேகர் கபூர் இயக்கத்தில் வெளிவந்த இத்திரைப்படம் பூலான் தேவியின் வாழ்க்கை வரலாற்றினைச் சித்தரிக்கின்றது. இத்திரைப்படம் 1994 ஆம் ஆண்டின் ஆஸ்கார் விருதிற்குப் பரிந்துரைக்கப்பட்டது.
# பாண்டிட் குயின்

## வகை

உண்மைப்படம்
# பாண்டிட் குயின்

## துணுக்குகள்

- நிர்வாண, பாலியற்காட்சிகளிற்காக இத்திரைப்படம் இந்தியாவில் தடைசெய்யப்பட்டது.
# பாண்டிட் குயின்

## வெளியிணைப்புகள்

- சர்வதேச திரைப்பட தரவுத் தளத்தில்
# ஆசிய விளையாட்டுப் போட்டிகள்

**ஆசிய விளையாட்டுப் போட்டிகள்** நான்காண்டுகளுக்கு ஒரு முறை ஆசிய நாடுகளின் விளையாட்டு வீரர்கள், வீராங்கனைகள் பங்குபெறும் விளையாட்டுப் போட்டிகளாகும். இப்போட்டிகள் *ஆசியாட்* (Asiad) என்றும் அழைக்கப்படுகின்றன. சர்வதேச ஒலிம்பிக் கூட்டமைப்பின் மேற்பார்வையில் ஆசிய ஒலிம்பிக் குழுவினரால் இப்போட்டிகள் நடத்தப்படுகின்றன. பதினோரு நாடுகள் பங்கு கொண்ட முதலாவது ஆசிய விளையாட்டுப் போட்டிகள் 1951 ஆம் ஆண்டு இந்தியாவின் தலை நகரான புது தில்லியில் நடைபெற்றறது.
# ஆசிய விளையாட்டுப் போட்டிகள்

## வரலாறு

இரண்டாம் உலகப் போருக்குப் பிறகு, ஆசியாவின் பல பகுதிகள் சுதந்திர நாடுகளாக மாறின. 1948 ஆம் ஆண்டு லண்டனில் நடைபெற்ற கோடைகால ஒலிம்பிக் போட்டிகளின் போது ஆசிய நாடுகளிடையே ஒரு விளையாட்டு போட்டியை நடத்த சீனா மற்றும் பிலிப்பைன்சு இடையே ஒரு உரையாடல் தொடங்கியது. இந்திய சர்வதேச ஒலிம்பிக் குழுவின் பிரதிநிதியான குரு தத் சோந்தி ஆசிய விளயாட்டுகளால் ஒற்றுமை மேம்படும் என நம்பினார். இவரின் யோசனையின் கீழ் ஆசிய தடகள கூட்டமைப்பு உருவாக்கப்பட்டது. இந்த புதிய அமைப்பிற்கான சாசனத்தை உருவாக்க ஆயத்தக் குழு ஒன்று அமைக்கப்பட்டது. 1949 ஆம் ஆண்டு பிப்ரவரி 13 ஆம் தேதி, ஆசிய தடகள சம்மேளனம் முறைப்படி தொடங்கப்பட்டது. முதலாவது ஆசிய விளையாட்டுப் போட்டிகள் 1951 ஆம் ஆண்டு இந்தியாவின் தலை நகரான புது தில்லியில் நடைபெறும் என அறிவிக்கப்பட்டது. இதில் பதினோரு நாடுகள் பங்கேற்றன. ஆசிய ஒலிம்பிக் கவுன்சில் நவம்பர் 1981 இல் உருவாக்கப்பட்டது. ஆசிய விளையாட்டு கூட்டமைப்பால் நடத்தப்பட்டு வந்த ஆசிய விளையாட்டு போட்டிகள் இனி இந்த புதிய அமைப்பால் நடத்தப்படும் என அறிவிக்கப்பட்டது.
# ஆசிய விளையாட்டுப் போட்டிகள்

## சின்னங்கள்

ஆசிய விளையாட்டு இயக்கம் ஆசிய விளையாட்டு சாசனத்தில் பொதிந்துள்ள இலட்சியங்களைக் குறிக்க சின்னங்களைப் பயன்படுத்துகிறது. 1949 ஆம் ஆண்டு ஆசிய விளையாட்டுக் கூட்டமைப்பு உருவாக்கப்பட்டதன் மூலம் குரு தத் சோந்தியால் வடிவமைக்கப்பட்டு முன்மொழியப்பட்ட ஆசிய விளையாட்டுப் பொன்மொழி "எவர் ஆன்வார்ட்" ஆகும். ஆசிய விளையாட்டு சின்னம் ஒரு வெள்ளை வட்டத்தை சுற்றி ௧௬ சிவப்பு நிற கதிர்களை கொண்டுள்ளது.
# ஆசிய விளையாட்டுப் போட்டிகள்

## பங்கேற்பு

ஆம் ஆண்டு புது தில்லியில் நடைபெற்ற முதலாவது ஆசிய விளையாட்டுப் போட்டிகள்]]
ஆசியாவின் ஒலிம்பிக் கவுன்சில் உடன் இணைந்த அனைத்து 45 உறுப்பினர்களும் விளையாட்டுப் போட்டிகளில் பங்கேற்க தகுதியுடையவர்கள் ஆவர். வரலாற்றில், 46 தேசிய ஒலிம்பிக் குழுக்கள் போட்டியாளர்களை ஆசிய விளையாட்டுப் போட்டிகளுக்கு அனுப்பியுள்ளன. இஸ்ரேல் 1976 ஆம் ஆண்டு முதல் விளையாட்டுப் போட்டிகளில் இருந்து விலக்கப்பட்டுள்ளது. உலகின் எல்லா நாடுகளாலும் அங்கீகரிக்கப்படாத தைவான், பாலஸ்தீனம் மற்றும் சீனாவின் பகுதிகளான ஹாங்காங் மற்றும் மக்காவ் ஆகியவை ஆசிய விளையாட்டுப் போட்டிகளில் தனி நாடுகளாக பங்கேற்கின்றன. தைவான் 1990 முதல் சீன தைபே கொடியின் கீழ் விளையாட்டுப் போட்டிகளில் பங்கேற்கிறது. 2007 ஆம் ஆண்டில், ஆத்திரேலியா ஆசிய விளையாட்டுப் போட்டிகளில் பங்கேற்க விருப்பம் தெரிவித்த போதிலும், அது ஆசிய விளையாட்டு அமைப்பால் நிராகரிக்கப்பட்டது. இந்தியா, இந்தோனேசியா, சப்பான், பிலிப்பைன்சு, இலங்கை, சிங்கப்பூர் மற்றும் தாய்லாந்து ஆகிய ஏழு நாடுகள் மட்டுமே இதுவரை நடந்த அனைத்துப் போட்டிகளிலும் போட்டியிட்டுள்ளன.
# திசம்பர் 9

## பிறப்புகள்

- 1579 &ndash; மார்டின் தெ போரஸ், பெருவின் புனிதர் (இ. 1639)
- 1594 &ndash; சுவீடனின் கஸ்டாவஸ் அடால்பஸ் (இ. 1632)
- 1608 &ndash; ஜான் மில்டன், ஆங்கிலேயக் கவிஞர், மெய்யியலாளர் (இ. 1674)
- 1742 &ndash; காரல் வில்லெம் சீலெ, சுவீடன்-செருமானிய வேதியியலாளர்
- 1868 &ndash; பிரிட்சு ஏபர், நோபல் பரிசு பெற்ற போலந்து-செருமானிய வேதியியலாளர் (இ. 1934)
- 1870 &ndash; ஐடா இசுகட்டர், இந்திய மருத்துவர், மதப்பரப்புனர் (இ. 1960)
- 1881 &ndash; ரிச்சர்ட் லயனல் ஸ்பிட்டெல், இலங்கை மருத்துவர், எழுத்தாளர் (இ. 1969)
- 1906 &ndash; கிரேசு ஹாப்பர், அமெரிக்க கணினியியலாளர் கோபால் நிரலாக்க மொழியை உருவாக்கியவர் (இ. 1992)
- 1913 &ndash; ஓமாயி வியாரவாலா, இந்தியப் புகைப்படக் கலைஞர் (இ. 2012)
- 1917 &ndash; கே. பி. ஜானகி அம்மாள், இந்திய விடுதலைப் போராட்ட செயற்பாட்டாளர், அரசியல்வாதி (இ. 1992)
- 1919 &ndash; வெ. தட்சிணாமூர்த்தி, இந்திய திரைப்பட இசையமைப்பாளர் (இ. 2013)
- 1919 &ndash; எ. கி. நாயனார், இந்திய இடதுசாரி அரசியல்வாதி (இ. 2004)
- 1927 &ndash; பி. எஸ். மணிசுந்தரம், இந்தியக் கல்வியாளர், கணினி அறிவியலாளர் (இ. 2013)
- 1929 &ndash; பாப் ஹாக், ஆத்திரேலியாவின் 23-வது பிரதமர் (இ. 2019)
- 1930 &ndash; சுப. சதாசிவம், தமிழக எழுத்தாளர்
- 1934 &ndash; சூடி டென்ச், ஆங்கிலேய நடிகை
- 1936 &ndash; கிங்ஸ்லி சுவாம்பிள்ளை, இலங்கை கத்தோலிக்க ஆயர்
- 1943 &ndash; நேசமணி ஜோன், மலேசிய எழுத்தாளர்
- 1946 &ndash; சோனியா காந்தி, இத்தாலிய-இந்திய அரசியல்வாதி
- 1954 &ndash; ழான்-குளோடு சுன்கர், லக்ச்ம்பர்க் பிரதமர்
- 1978 &ndash; ஜெசி மெட்காஃப், அமெரிக்க நடிகர்
- 1981 &ndash; மார்டி ஃபிஷ், அமெரிக்க டென்னிசு வீரர்
- 1981 &ndash; தியா மிர்சா, இந்திய நடிகை
# திசம்பர் 9

## இறப்புகள்

- 1048 &ndash; அல்-பிருனி, பாரசீகக் கணிதவியலாளர் (பி. 973)
- 1669 &ndash; ஒன்பதாம் கிளமெண்ட் (திருத்தந்தை) (பி. 1600)
- 1761 &ndash; தாராபாய், மராட்டிய அரசி (பி. 1675)
- 1937 &ndash; நில்சு குஸ்டாப் டேலன், நோபல் பரிசு பெற்ற சுவீடிய இயற்பியலாளர் (பி. 1869)
- 1932 &ndash; பேகம் ரோக்கியா, வங்காளதேச சமூகப் பணியாளர், நூலாசிரியர் (பி. 1880)
- 1937 &ndash; நில்சு குஸ்டாப் டேலன், நோபல் பரிசு பெற்ற சுவீடன் இயற்பியலாளர் (பி. 1869)
- 1979 &ndash; ஃபுல்டன் ஜான் ஷீன், அமெரிக்கப் பேராயர் (பி. 1895)
- 1989 &ndash; மதுரை சோமு, தமிழகக் கருநாடக இசைப் பாடகர் (பி. 1919)
- 1991 &ndash; பெரினிசு ஆபாட், அமெரிக்கப் புகைப்படக் கலைஞர் (பி. 1898)
- 1997 &ndash; சிவராம காரந்த், கன்னட எழுத்தாளர் (பி. 1902)
- 2006 &ndash; சு. வில்வரத்தினம் ஈழத்துக் கவிஞர் (பி. 1950)
- 2018 &ndash; இரிக்கார்டோ ஜியாக்கோனி, நோபல் பரிசு பெற்ற இத்தாலிய-அமெரிக்க இயற்பியலாளர், வானியலாளர் (பி. 1931)
# திசம்பர் 9

## சிறப்பு நாள்

- பன்னாட்டு ஊழல் எதிர்ப்பு நாள்
- விடுதலை நாள் (தன்சானியா, பிரித்தானியாவிடம் இருந்து 1961)
# திசம்பர் 10

## பிறப்புகள்

- 1815 &ndash; அடா லவ்லேஸ், ஆங்கிலேய கணிதவியலாளர் (இ. 1852)
- 1830 &ndash; எமிலி டிக்கின்சன், அமெரிக்கக் கவிஞர் (இ. 1886)
- 1851 &ndash; மெல்வில் தூவி, அமெரிக்க நூலகவியலாளர், தூவி வகைப்படுத்தலை உருவாக்கியவர் (இ. 1931)
- 1878 &ndash; சக்ரவர்த்தி இராசகோபாலாச்சாரி, இந்திய அரசியல்வாதி, இந்தியாவின் 45வது ஆளுநர், எழுத்தாளர் (இ. 1972)
- 1891 &ndash; நெல்லி சாக்ஸ், நோபல் பரிசு பெற்ற செருமானிய-சுவீடிய எழுத்தாளர் (இ. 1970)
- 1902 &ndash; எஸ். நிஜலிங்கப்பா, இந்திய அரசியல்வாதி (இ. 2000)
- 1943 &ndash; மாணிக்க விநாயகம், தமிழகப் பின்னணிப் பாடகர், நடிகர் (இ. 2021)
- 1952 &ndash; சுஜாதா, தென்னிந்தியத் திரைப்பட நடிகை (இ. 2011)
- 1960 &ndash; ரதி அக்னிகோத்ரி, இந்தியத் திரைப்பட நடிகை
- 1964 &ndash; ஜெயராம், தென்னிந்தியத் திரைப்பட நடிகர்
- 1969 &ndash; ஸ்டீபன் பில்லிங்டன், ஆங்கிலேய நடிகர்
- 1983 &ndash; சேவியர் சாமுவேல், ஆத்திரேலிய நடிகர்
- 1986 &ndash; மனோஜ் குமார், இந்தியக் குத்துச்சண்டை வீரர்
# திசம்பர் 10

## இறப்புகள்

- 1198 &ndash; இப்னு றுஷ்து, எசுப்பானிய வானியலாளர், இயற்பியலாளர், மெய்யியலாளர் (பி. 1126)
- 1896 &ndash; ஆல்பிரட் நோபல், சுவீடிய வேதியியலாளர், டைனமைட்டு கண்டுபிடித்தவர், நோபல் பரிசை தோற்றுவித்தவர் (பி. 1833)
- 1909 &ndash; சிகப்பு மேகம், அமெரிக்க பழங்குடித் தலைவர் (பி. 1822)
- 1960 &ndash; சிற்றம்பலம் கார்டினர், இலங்கைத் தொழிலதிபர், தயாரிப்பாளர் (பி. 1899)
- 1995 &ndash; எஸ். டீ. சௌலா, இந்திய அமெரிக்கக் கணிதவியலாளர் (பி. 1907)
- 2001 &ndash; அசோக் குமார், இந்திய நடிகர், பாடகர், தயாரிப்பாளர் (பி. 1911)
- 2006 &ndash; அகஸ்தோ பினோசெட், சிலியின் 30வது அரசுத்தலைவர் (பி. 1915)
- 2006 &ndash; மதன் லால் மேத்தா, இந்திய இயற்பியலாளர் (பி. 1932)
- 2013 &ndash; ஸ்ரீகண்டதத்த நரசிம்மராஜ உடையார், இந்திய அரசியல்வாதி (பி. 1946)
- 2016 &ndash; கல்வயல் வே. குமாரசுவாமி, ஈழத்துக் கவிஞர், கல்வியாளர் (பி. 1944)
- 2016 &ndash; வா. செ. குழந்தைசாமி, இந்தியப் பொறியியல் அறிஞர், கவிஞர் (பி. 1929)
# திசம்பர் 10

## சிறப்பு நாள்

- மனித உரிமைகள் நாள்
# வார்ப்புரு:Infobox holiday

}
| caption = }
| captionstyle = caption  
| label1 = அதிகாரப்பூர்வ பெயர்
| data1 = }
| label2 = பிற பெயர்(கள்)
| data2 = }
| label3 = கடைப்பிடிப்போர்
| data3 = }
| label4 = திருவழிபாட்டின் நிறம்
| data4 = }
| label5 = வகை
| data5 = }}
| class6 = summary
| label6 = முக்கியத்துவம்
| data6 = }
| label7 = கொண்டாட்டங்கள்
| data7 = }
| label8 = அனுசரிப்புகள்
| data8 = }  
| label10 = தொடக்கம்
| data10 = }
| label11 = முடிவு
| data11 = }  
| label12 = நாள்
| data12 =  
| label13 = &nbsp;இல் நாள்
| data13 =  
| label14 = &nbsp;இல் நாள்
| data14 =
| label15 = &nbsp;இல் நாள்
| data15 =  
| label16 = &nbsp;இல் நாள்
| data16 =  
| label17 = அடுத்த&nbsp;முறை
| data17 =  
| label18 = காலம்
| data18 =  
| label19 = நிகழ்வு
| data19 =  
| label20 = முதல்&nbsp;முறை
| data20 = }  
| label21 = கடந்த&nbsp;முறை
| data21 = }  
| label22 = மூலம்&nbsp;தொடங்கப்பட்டது
| data22 = }  
| label23 = தொடர்புடையன
| data23 = }
}}<noinclude>
</noinclude>
# விக்கிப்பீடியா:ஆண்டு நிறைவுகள்/திசம்பர் 8

**திசம்பர் 8**: மரியாவின் அமல உற்பவம் விழா
- 1854 &ndash; இயேசுவின் தாய் மரியாள் பிறப்புநிலைப் பாவத்தில் இருந்து பாதுக்காக்கப்பட்டதை அறிவிக்கும் அமலோற்பவ அன்னை பற்றிய திருத்தந்தையின் தவறா வரத்தை ஒன்பதாம் பயசு அறிவித்தார்.
- 1953 &ndash; 'அணு அமைதிக்கே' என அமெரிக்க அரசுத்தலைவர் டுவைட் டி. ஐசனாவர் அறிவித்தார்.
- 1971 &ndash; 1971 இந்திய-பாக்கிஸ்தான் போர்: இந்தியக் கடற்படை கராச்சி நகர் மீது தாக்குதலைத் தொடுத்தது.
- 1980 &ndash; பீட்டில்ஸ் இசைக்குழுவைச் சேர்ந்த **ஜான் லெனன்** (படம்) சுட்டுக் கொல்லப்பட்டார்.
- 1985 &ndash; சார்க் அமைப்பு உருவாக்கப்பட்டது.
- 1991 &ndash; சோவியத் ஒன்றியத்தைக் கலைப்பதெனவும், விடுதலை பெற்ற நாடுகளின் பொதுநலவாயம் என்ற அமைப்பை உருவாக்குவதெனவும் உருசியா, பெலருஸ், உக்ரைன் ஆகிய நாடுகளின் தலைவர்கள் கூடி முடிவெடுத்தனர்.
- 2013 &ndash; லிட்டில் இந்தியா கலவரம்: சிங்கப்பூரில் லிட்டில் இந்தியா பகுதியில் நிகழ்ந்த விபத்தை அடுத்து அங்கு கலவரம் மூண்டது.
**தேவன் யாழ்ப்பாணம்** (இ.&nbsp;1982) **எஸ். அகஸ்தியர்** (இ.&nbsp;1995) **கு. இராமலிங்கம்** (இ.&nbsp;2002)
# திசம்பர் 11

## பிறப்புகள்

- 1781 &ndash; டேவிட் புரூஸ்டர், இசுக்கொட்டிய இயற்பியலாளர், கணிதவியலாளர், வானியலாளர் (இ. 1868)
- 1789 &ndash; மிரோன் வின்சுலோ, அமெரிக்க மதப்பரப்புனர் (இ. 1864)
- 1803 &ndash; ஹெக்டர் பேர்லியோஸ், பிரான்சிய புனைவிய இசையமைப்பாளர் (இ. 1869)
- 1843 &ndash; ராபர்ட் கோக், நோபல் பரிசு பெற்ற செருமானிய மருத்துவர் (இ. 1910)
- 1863 &ndash; ஆன்னி ஜம்ப் கெனான், அமெரிக்க வானியலாளர் (இ. 1941)
- 1882 &ndash; சுப்பிரமணிய பாரதி, தமிழகக் கவிஞர், ஊடகவியலாளர் (இ. 1921)
- 1882 &ndash; மாக்ஸ் போர்ன், நோபல் பரிசு பெற்ற செருமானிய இயற்பியலாளர் (இ. 1970)
- 1890 &ndash; மார்க் டோபே, அமெரிக்க-சுவிசு ஓவியர் (இ. 1976)
- 1911 &ndash; நகிப் மஹ்ஃபூஸ், நோபல் பரிசு பெற்ற எகிப்திய எழுத்தாளர் (இ. 2006)
- 1918 &ndash; அலெக்சாண்டர் சோல்செனிட்சின், நோபல் பரிசு பெற்ற உருசிய எழுத்தாளர் (இ. 2008)
- 1922 &ndash; திலிப் குமார், பாக்கித்தானிய-இந்திய நடிகர்
- 1931 &ndash; ஓஷோ, இந்திய மெய்யியலாளர் (இ. 1990)
- 1935 &ndash; பிரணப் முகர்ஜி, 13வது இந்தியக் குடியரசுத் தலைவர் (இ. 2020)
- 1937 &ndash; எம். சந்திரசேகரன், தமிழக வயலின், வாய்ப்பாட்டுக் கலைஞர்
- 1943 &ndash; ஜான் கெர்ரி, அமெரிக்க அரசியல்வாதி
- 1949 &ndash; கத்ரி கோபால்நாத், தென்னிந்திய சாக்சபோன் இசைக் கலைஞர் (இ. 2019)
- 1951 &ndash; மழிலான் ஆத்மன், மலேசிய வானியலாளர்
- 1951 &ndash; பீட்டர் டி. டேனியல்ஸ், ஆங்கிலேய மொழியியலாளர்
- 1954 &ndash; பிரசந்தா, நேபாளப் பிரதமர்
- 1958 &ndash; ரகுவரன், தமிழக நடிகர் (இ. 2008)
- 1966 &ndash; பெனடிக்டா பொக்கொலி, இத்தாலிய நாடக, திரைப்பட நடிகர்
- 1969 &ndash; விசுவநாதன் ஆனந்த், இந்திய சதுரங்க வீரர்
- 1969 &ndash; மாக்ஸ் மார்டினி, அமெரிக்க நடிகர், இயக்குநர்
- 1980 &ndash; ஆர்யா, தமிழ்த் திரைப்பட நடிகர்
- 1987 &ndash; பீட்டர் ஷோல்ஸ், செருமனியக் கணிதவியலாளர்
- 1996 &ndash; ஹைலி ஸ்டெயின்பீல்ட், அமெரிக்க நடிகை
# திசம்பர் 11

## இறப்புகள்

- 384 &ndash; முதலாம் தாமசுஸ் (திருத்தந்தை) (பி. 305)
- 1241 &ndash; ஒகோடி கான், மங்கோலியப் பேரரசர் (பி. 1186)
- 1784 &ndash; ஆண்டர்சு இலெக்செல், பின்னிய-சுவீடிய வானியலாளர், கணிதவியலாளர், இயற்பியலாளர் (பி. 1740)
- 1937 &ndash; ஜான் ஆன்வெல்ட், எசுத்தோனிய அரசியல்வாதி (பி. 1884)
- 1945 &ndash; சார்லசு பாப்ரி, பிரான்சிய இயற்பியலாளர் (பி. 1867)
- 1977 &ndash; ஹன்டி பேரின்பநாயகம், இலங்கைத் தமிழ்க் கல்விமான், சமூக சேவையாளர், அரசியல்வாதி (பி. 1899)
- 2002 &ndash; நானி பல்கிவாலா, இந்திய அரசியல்சட்ட நிபுணர், பொருளியல் அறிஞர் (பி. 1920)
- 2004 &ndash; எம். எஸ். சுப்புலட்சுமி, கருநாடக இசைப் பாடகி (பி. 1916)
- 2011 &ndash; மரியோ மிராண்டா, இந்திய-கோவா ஓவியர் (பி. 1926)
- 2012 &ndash; ரவி சங்கர், இந்திய சித்தார் இசைக்கலைஞர் (பி. 1920)
# திசம்பர் 11

## சிறப்பு நாள்

- பன்னாட்டு மலை நாள்
- குடியரசு நாள் (புர்க்கினா பாசோ, 1958)